Keyeyê Aztagaçî cenazaya lajê xo gerîlayê HPDyî Alî Cahfer Aztagaçî (Munzur Amed) o ke Dêrsim de şehîd bi, morgê Goristanê Şaristanî yê Meletî ra girewtbi.
Keye dima ke netîceya testê DNA eşkera bî cenaza morgî ra girewte û ver bi Amed şi. Cenaza Goristanê Yenîkoyî yê qezaya Rezanî ya Amedî de caardişê wezîfeyan ê dînîyan ra dima binê ablûqaya polîsan de ameye definkerdene. Îdarekeranê MEBYA-DERî û hemwelatîyan waşt ke tewrê merasîmî bibê la polîsan nêverda.
Keye şînê lajê xo keyeyê xo yê taxa Elîparî ya qezaya Rezanî de do bikero.
